B. Osobitná časť

K článku I
K bodu 1
Stanovuje sa možnosť prenajať pozemok v správe fondu, ktorý tvorí podiel spoločnej nehnuteľnosti s vlastníckym podielom pozemkového spoločenstva aj osobe, ktorá má takýto pozemok od pozemkového spoločenstva prenajatý.
K bodu 2
Precizujú sa výmery trvalých trávnatých porastov a ornej pôdy, ktorú možno prenajať fyzickej osobe od Slovenského pozemkového fondu na chovateľskú alebo drobnú pestovateľskú činnosť.

K bodu 3
Ustanovuje sa skutočnosť, že pokiaľ prišlo ku skončeniu nájmu z dôvodu , že nájomca nevyužíva predmet nájmu  na poľnohospodárske účely t. j.   neplní si zmluvný podnikateľský zámer, vráti fondu predmet nájmu po zbere úrody, ak bola založená, a pokiaľ úroda nebola založená  tak ihneď.
K bodu 4
Precizuje sa prenájom pozemku na účely zakladania trvalých porastov na základe odborného stanoviska Ústredného kontrolného a skúšobného ústavu poľnohospodárskeho a na základe  rozhodnutia Ministerstva pôdohospodárstva a rozvoja vidieka Slovenskej republiky ak sa jedná o založenie vinohradu.
K bodu 5 
Precizuje sa osoba ktorej fond v prvom poradí prenajme pozemky ak príde k likvidácii, konkurzu alebo exekúcii majetku doterajšieho nájomcu.
K bodu 6
Precizuje sa okruh záujemcov s ktorými môže fond  po uplynutí nájomnej zmluvy uzavrieť novú zmluvu ak si doterajší nájomca neplní zmluvné povin­nosti.
 
K bodu 7
Ustanovuje sa prenájom pozemku fondom v ponukovom konaní, pokiaľ doterajší nájomca prestal spĺňať podmienky na uzavretie zmluvy a žiadny vhodný záujemca neprejavil záujem o prenájom. Ponukovým konaním sa zisťuje záujem osôb hospodáriacich v obci alebo blízkej obci o prenájom daného pozemku.
K bodom 8 , 9 ,12 a 13
Ide o úpravu platných ustanovení so zreteľom na ich precizáciu.
K bodu,10 
Legislatívno-technická úprava.
K bodu 11
Precizuje sa stav ,že fond bude môcť pozemok vo vlastníctve štátu zamieňať za pozemok iných vlastníkov len v rámci okresu.
 
K bodu 14
Ide o úpravu ustanovenia nariadenia vlády vyplývajúcu z doterajších skúseností v aplikačnej praxi, ktorá jednoznačnejšie určuje postup Slovenského pozemkového fondu v daných prípadoch ohľadne hodnoty pozemku.
K článku II
Ustanovuje termín nadobudnutia účinnosti návrhu nariadenia vlády.